Pagėgių–Smalininkų siaurasis geležinkelis

Pagėgių–Smalininkų siaurasis geležinkelis () – buvęs siaurasis geležinkelis, veikęs Klaipėdos krašte nuo 1902 m. iki II pasaulinio karo pabaigos tarp Pagėgių ir Smalininkų. Ruožo ilgis 55,08 km, Königliche Eisenbahndirektion zu Königsberg i. Preußen, Zeittafel: Errichtungen – Bezeichnungen – Auflösungen. Bahnstatistik.de (tikrinta 2025-04-02). jis buvo dešiniajame Nemuno krante – kai kur už kelių šimtų metrų nuo upės, kai kur 5 km ir toliau. Ties Mikytais 1914 m. nutiesta 7 km atšaka į pietvakarius – Tilžės–Mikytų siaurasis geležinkelis. Geležinkelio ruožas neišlikęs, nuo Viešvilės rytinė jo dalis ėjo piečiau, į vakarus nuo Viešvilės – šiauriau dabartinio kelio .

Geležinkelio valdyba įsikūrė Pagėgiuose, vėliau buvo perkelta į Panemunę, kuri tuo metu buvo Tilžės miesto dalis. Siauruką aptarnavo 6 lokomotyvai, 2 elektrovežiai, jis turėjo 8 keleivinius, 57 krovininius ir 3 bagažo vagonus (1942 m.). Keleivių pervežimai sudarė nemenką apyvartos dalį, 1908 m. jie buvo atskirti nuo krovinių gabenimo. Žmonėms pervežti gauti nauji Šteinfurto geležinkelio vagonų gamyklos benzoelektriniai triašiai vagonai „VT 30“ (pirmieji visoje Vokietijoje, skirti siauriesiems geležinkeliams), turėję 55 AG galią ir pasiekdavę 32 km/h greitį.

Smalininkų siaurąjį geležinkelį rašė Johanesas Bobrovskis romane „Lietuviški fortepijonai“ (lietuviškai 1968 m.). Žiemos metu dėl gausaus sniego traukiniai kartais užstrigdavo kelioms dienoms (ypač Mociškių–Vilkdaubio ruože), kol juos pasiekdavo ir atkasdavo pagalbiniai traukiniai. Keleivius į savo vietoves tokiais atvejais perveždavo arklių traukiamomis rogėmis. Kadangi prie geležinkelio nebuvo vandens bokštų ar hidrantų, garvežiai vandenį pasipildydavo iš Jūros upės, prie tilto išmesdami žarną į upę ir pumpuodami vandenį, tuo metu keleiviai galėdavo pasivaikščioti aplinkinėse pievose. Pasakojama, kad vasaros viduryje Apšriūtų miške įsiplieskė gaisras, kilęs nuo užsidegusios lokomotyvo kibirkščių žolės.Paul Brock. Siaurasis geležinkelis Smalininkai – Pagėgiai. Silaineskrastas.lt (tikrinta 2025-04-05).

 Istorija 

Geležinkelio ruožas link Smalininkų suplanuotas dar XIX a. pabaigoje, tačiau Ragainės apskrities viršininkas iš pradžių priešinosi šiam projektui teigdamas, kad miškais apaugusiam kraštui geležinkelis būtų prabanga.Regina Meškauskienė. Geležinkeliai Mažojoje Lietuvoje ir Klaipėdos krašte – istorinė praeitis. Silaine.lt (tikrinta 2025-04-05). Pagėgių–Smalininkų geležinkelis atidarytas 1902 m. rugpjūčio 1 d., pradėtas eksploatuoti rugpjūčio 12 d., didžiąja dalimi jis nutiestas senuoju pašto traktu. 1912–1914 m. su geležinkeliu sujungtas elektrifikuotas Tilžės–Mikytų geležinkelio ruožas.

Siaurukas savo geriausius laikus išgyveno prieš Pirmąjį pasaulinį karą, kai 1911 m. buvo pervežta 118 tūkst. keleivių ir 36 tūkst. t krovinių. Tarpukariu geležinkelis priklausė Lietuvos Respublikai, buhalterinė ataskaita buvo sudarinėjama litais, nors geležinkelį prižiūrėjo ir valdė koncesijos pagrindais bendrovė „Insterburger Kleinbahn AG“ Įsrutyje, kuri 1924 m. vasarą reorganizuota į „Ostpreussische Kleinbahn AG“ Karaliaučiuje. Pagrindiniais koncesininkais buvo Rytų Prūsijos administracija, nedidelė dalis akcijų priklausė privačiam kapitalui. Geležinkelį eksploatavo bendrovė „Ostdeutsche Eisenbahn-Gesellschaft“.

1939 m. geležinkelyje dirbo 44 darbuotojai, jam priklausė 5 garvežiai, 8 keleiviniai vagonai, 3 bagažo vagonai, 57 krovininiai vagonai, pervežta 74,5 tūkst. keleivių ir 14,0 tūkst. tonų krovinių. Antrojo pasaulinio karo metais geležinkelis buvo naudojamas kariniams tikslams – gabenti kariškius ir amuniciją. Baigiantis II pasauliniam karui, paskutinis traukinys su pabėgėliais į Vakarus išvyko 1944 m. spalio 17 d. 14:00. Po karo geležinkelis buvo uždarytas, bėgiai išardyti, nors dar 1952 m. jie tebebuvo.Советск (Tilsit), Пагегяй (Pogegen) - Смалининкай. Parovoz.com (tikrinta 2025-04-01).

 Tvarkaraščiai 

1938–1939 m. ruože kasdien važinėjo 3 traukiniai (visi 2-3 klasės), nuo Pagėgių iki Smalininkų jie užtrukdavo apie 2,5 valandos:Tarnybinis traukinių tvarkaraštis : veikia nuo 1938.X.2. // psl. 148

 Stotis arba stotelė  Pagėgiai–Smalininkai  Smalininkai–Pagėgiai Km  Vokiškai  Lietuviškai  2  4  6  1  3  5 0,0  Pogegen Klbf  Pagėgiai  8:20  14:10  19:50  7:33  13:02  18:35 1,4  Baubeln  Būbliškė  8:25  14:15  19:55  7:28  12:57  18:30 6,5  Mikieten  Mikytai  8:30→8:32  14:20→14:25  20:00→20:05  7:18→7:23  12:49→12:52  18:20→18:25 8,2  Bojehnen  Bajėnai  8:37  14:30  20:10  7:13  12:44  18:15 10,8  Trakeningken  Trakininkai  8:43  14:36  20:16  7:07  12:38  18:09 12,9  Strasden  Strazdai  8:49  14:42  20:22  7:01  12:32  18:03 15,8  Polompen  Palumpiai  8:58  14:51  20:31  6:52  12:23  17:54 17,4  Kerkuwethen  Kerkutviečiai  9:03  14:56  20:36  6:48  12:19  17:50 20,1  Willkischken  Vilkyškiai  9:10  15:03  20:43  6:41  12:12  17:43 24,1  Motzischken  Mociškiai  9:25  15:18  20:58  6:30  12:01  17:32 29,7  Nettschunen  Nečiūnai  9:38  15:31  21:11  6:13  11:44  17:15 31,6  Schustern  Pagenaičiai  9:43  15:36  21:16  6:08  11:39  17:10 33,1  Klein Schustern  Mažieji Pagenaičiai  9:47  15:40  21:20  6:03  11:34  17:05 35,4  Jura  Jūrava  9:54  15:47  21:26  5:57  11:28  16:59 37,4  Wolfsgrund  Vilkdaubis  9:59  15:52  21:31  5:52  11:23  16:54 41,6  Riedelsberg  Ridelkalnis  10:09  16:02  21:41  5:43  11:14  16:45 42,7  Wischwill West  Vakarų Viešvilė  10:12  16:05  21:44  5:40  11:11  16:42 43,9  Wischwill Ost  Rytų Viešvilė  10:16  16:09  21:48  5:35  11:06  16:37 46,6  Abschruten  Apšriūtai  10:23  16:16  21:55  5:28  10:59  16:30 48,3  Kallwehlen  Kalveliai  10:28  16:25  22:00  5:23  10:54  16:25 51,7  Kassigkehmen  Kazikėnai  10:35  16:32  22:07  5:16  10:47  16:13 54,1  Endrußen  Endriušiai  10:42  16:37  22:12  5:10  10:42  16:08 56,5  Wittkehmen  Vidkiemis  10:47  16:42  22:17  5:05  10:35  16:02 58,0  Schmalleningken  Smalininkai  10:52  16:47  22:22  5:00  10:30  15:57

 Stotys ir stotelės 

Stotelėse ne tik buvo laipinami keleiviai, bet kai kuriose ir kraunamos prekės bei kroviniai (Būbliškėje, Mikytuose, Palumpiuose, Vilkyškiuose, Mociškiuose, Nečiūnuose, Pagenaičiuose, Jūravoje, Vilkdaubyje, Viešvilėje, Kazikėnuose, Endriušiuose).Pogegen Kleinbahnhof - Schmalleningken. Eisenbahnatlas.net (tikrinta 2025-04-02). Geležinkelis vežė krovinius iš Didžiosios Lietuvos ir Klaipėdos krašto į Rytprūsius, ypač Nemuno pavasarinių potvynių metu ir žiemą, kai laivyba upėmis sustodavo. Pasienio Smalininkų mieste buvo kraunamos lietuviškos eksporto prekės: popiermalkės, javai ir galvijai, pastaruosius norint pakrauti peronas buvo pailgintas. Kitos žymesnės stotelės dešiniajame Nemuno krante buvo ties Kalvelių ir Viešvilės lentpjūvėmis. Jų produkcija (pjautinė mediena, skirta šachtų išramstymams) į stoteles buvo paduodama įmonių geležinkeliais. Iš Jūravos girininkijos buvo gabenamos popiermalkės, iš karjero Kalveliuose – žvyras. Mediena buvo kraunama ir Ridelkalnio bei Apšriūtų stotelėse, o Vakarų Viešvilės stotelėje – dideli apvalūs sūriai. Minima, kad Vakarų Viešvilės stotyje buvo kraunamos ne tik sūrio, bet ir sviesto dėžės, o Ridelkalnyje – metalo žaliava ir mediena.

 Šaltiniai 

 Nuorodos 
 Siegfried Bufe. Straßenbahnen in Ost- und Westpreußen (2. Auflage) – Egglham u. München:  Bufe Fachbuch-Verlag, 1987 ISBN 3-922138-29-2

Kategorija:Lietuvos siaurieji geležinkeliai
Kategorija:Rytų Prūsijos geležinkeliai
Kategorija:Klaipėdos kraštas